লক্ষ্মীকান্ত বের্ডে
লক্ষ্মীকান্ত বের্ডে (২৬ অক্টোবর ১৯৫৪ – ১৬ ডিসেম্বর ২০০৪) ছিলেন একজন ভারতীয় অভিনেতা, যিনি মারাঠি এবং হিন্দি চলচ্চিত্রে অভিনয় করেতেন। উদ্যমী কৌতুক অভিনয়ের জন্য পরিচিত বের্ডে প্রযোজনা সংস্থা মুম্বই মারাঠি সাহিত্য সংঘের একজন কর্মচারী হিসেবে তার কর্মজীবন শুরু করেন এবং তারপর কয়েকটি মারাঠি মঞ্চ নাটকে সহায়ক ভূমিকা পালন করেন। ১৯৮৩-৮৪ সালে তিনি প্রথম মারাঠি নাটক তুর তুর দিয়ে বিখ্যাত হয়েছিলেন। মারাঠি চলচ্চিত্র ছাড়াও শন্তেচা কর্তা চালু আহে এবং বিঘাদলে স্বর্গছে দ্বার এর মতো তার কমেডি মঞ্চ নাটকগুলিও সফল হয়েছিল। বের্ডে প্রায় ১৮৫টি বলিউড এবং মারাঠি চলচ্চিত্রে অভিনয় করেছেন এবং শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কারের জন্য চারটি মনোনয়ন পেয়েছেন।